
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Krajský súd Bratislava 5Co/561/2012 1108233083 12. 02. 2026 JUDr Janka Richterová ECLI:SK:KSBA:2026:1108233083.6
Uznesenie Krajský súd v Bratislave v senáte zloženom z predsedu senátu JUDr. Jany Richterovej a sudcov JUDr. Juraja Považana a Mgr. Jaroslava Šupu v spore žalobcu: O. K., B.. XX.XX.XXXX, X. O., T. Č.. XX, Z. XX.X.XXXX, proti žalovaným: 1/ Rozhlas a televízia Slovenska, so sídlom v Bratislave, Mýtna č. 1, IČO: 47 232 480, zastúpený ANGER & WERNER, s.r.o., so sídlom v Bratislave, Stromová č. 54/A, 2/ Hlavné mesto Slovenskej republiky Bratislava, o určenie vlastníckeho práva, vedenom na Okresnom súde Bratislava I sp. zn. 7C/184/2008-209, takto rozhodol: Odvolací súd u s t a n o v u j e prekladateľku z jazyka francúzskeho do jazyka slovenského PhDr. Alenu Anettovú, bytom Bratislava, ul. Hlaváčikova č. 29. Úlohou prekladateľky bude vykonať z jazyka francúzskeho do jazyka slovenského preklad nasledovných listín: - vyjadrenia T. K.H., B.. XX.X.XXXX, X. X.-XXXX J., Z. XX, X. Z. J. X.XX.XXXX Prekladateľka je povinná vykonať preklad v lehote 30 dní od doručenia tohto uznesenia v troch vyhotoveniach, spolu s vyúčtovaním odmeny. odôvodnenie: 1.V priebehu odvolacieho konania vo veci určenia vlastníctva, iniciovaného žalobcom, došlo k úmrtiu žalobcu so zanechaním právnych nástupcov bez znalosti slovenského jazyka, žijúcich v cudzine (Belgicko). 2.Podľa § 155 ods. 1 CSP každý má právo konať pred súdom v materinskom jazyku alebo v jazyku, ktorému rozumie. Súd je povinný stranám zabezpečiť rovnaké možnosti uplatnenia ich práv. S prihliadnutím na povahu a okolnosti veci priberie súd tlmočníka. 3.Ďalší priebeh konania vyžaduje vykonanie prekladu vo výroku citovanej listiny, odvolací súd preto ustanovil vo veci prekladateľku z jazyka francúzskeho (§ 378 ods. 1 v spojení s § 207 ods. 1 CSP). 4. Rozhodnutie bolo prijaté senátom odvolacieho súdu jednomyseľne. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP).
Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2026:1108233083.6 (dáta aktuálne k 14. 11. 2026). Záväzné je znenie zverejnené súdom.




